ഐ ഫോണ് 13 സീരീസ്, ആപ്പിള് വാച്ച് സീരീസ് 7, പുതിയ സാങ്കേതിക വിദ്യയിലുള്ള എയര്പോഡുകള് പുതിയ ഉല്പന്നങ്ങള് അവതരിപ്പിച്ച് ആപ്പിള് ന്യൂയോര്ക്ക്: വ്യവസായിക രംഗത്ത് ഏറെ മാറ്റം സൃഷ്ടിച്ച് ഏറ്റവും പുതിയ ഉല്പ്പന്നങ്ങളുടെ അവതരണം ആരംഭിച്ച് ആപ്പിള്. ഐഫോണ് 13 പരമ്ബര ആപ്പിള് വാച്ച് സീരീസ് 7, പുതിയ ഐപാഡ് മിനി എന്നിവയാണ് അവതരിപ്പിച്ചത്. ഡിസൈനിലും ഹാര്ഡ് വെയര്, സോഫ്റ്റ് വെയര് സംവിധാനങ്ങളിലും നിരവധി മാറ്റങ്ങളുമായാണ് പുതിയ ഉത്പന്നങ്ങള് എത്തിയിരിക്കുന്നത്. ആപ്പിള് മേധാവി ടിം കുക്കാണ് കമ്ബനി പുറത്തിറക്കുന്ന പുതിയ ഉല്പ്പന്നങ്ങളെ ഉപഭോക്താക്കള്ക്ക് പരിചയപ്പെടുത്തുന്നത്. രാത്രി 10.30 ന് ആരംഭിച്ച ഓണ്ലൈന് ലൈവ് സ്ട്രീമിങിലൂടെയായിരുന്നു അവതരണ പരിപാടി. ഐഫോണ് 13 മിനി, ഐഫോണ് 13, ഐഫോണ് 13 പ്രോ, ഐഫോണ് 13 പ്രോ മാക്സ് എന്നിങ്ങനെ നാല് പതിപ്പുകളാണ് ഐഫോണ് 13 പരമ്ബരയിലുള്ളത്. ഡിസ്പ്ലേ, ബാറ്ററി, ക്യാമറ എന്നിലയില് പതിവുപോലെ മാറ്റങ്ങള് കൊണ്ടുവന്നിട്ടുണ്ട്. ഐഫോണ് 13 മിനി ഐഫോണ് 13 ഈ രണ്ട് ഫോണുകള്ക്കും ഒരു പോലെയുള്ള ഡിസൈനുകളാണ് അവതരിപ്പിച്ചിരിക്കുന്നത്. ഡ്യുവല് ക്യാമറ സ്മാര്ട്ഫോണുകളാണിത്. പിന്ഭാഗത്തെ ക്യാമറ മോഡ്യൂളില് ക്യാമറകള് ചെരിച്ചാണ് സ്ഥാപിച്ചിട്ടുള്ളത്. ഐഫോണ് 12 ല് ഇത് ഒന്നിന് ലംബമായാണ് സ്ഥാപിച്ചിരുന്നത്. സെറാമിക് ഷീല്ഡ് സംരക്ഷണത്തോടുകൂടിയുള്ളതാണ് ഐഫോണ് 13 ഫോണുകളിലെ സൂപ്പര് റെറ്റിന എച്ച്ഡിആര് ഡിസ്പ്ലേ. ഐപി 68 വാട്ടര് റസിസ്റ്റന്റാണ്. പിങ്ക്, നീല, കറുപ്പ്, വെള്ള, ചുവപ്പ് എന്നീ നിറങ്ങളിലാണ് ഫോണ് വിപണിയിലെത്തുക.ഐഫോണ് 12 നേക്കാള് ഡിസ്പ്ലേയിലെ നോച്ചിന്റെ വലിപ്പം കുറച്ച് കൂടുതല് സ്ക്രീന് ഏരിയ നല്കിയിട്ടുണ്ട്. വര്ധിച്ച ബ്രൈറ്റ്നസും മികച്ച റിഫ്രഷ് റേറ്റും സ്ക്രീന് നല്കുമെന്ന് കമ്ബനി വാഗ്ദാനം ചെയ്യുന്നു.എ15 ബയോണിക് ചിപ്പിന്റെ പിന്ബലത്തില് മികച്ച പ്രവര്ത്തന വേഗവും, ബാറ്ററി ക്ഷമതയും ആപ്പിള് ഉറപ്പുനല്കുന്നുണ്ട്. മെച്ചപ്പെടുത്തിയ ഡ്യുവല് ക്യാമറ സംവിധാനത്തില് എഫ് 1.6 അപ്പേര്ച്ചറുള്ള 12 എംപി വൈഡ് ക്യാമറ. എഫ് 2.4 അപ്പേര്ച്ചറില് 12 എംപി അള്ട്രാ വൈഡ് ക്യാമറ എന്നിവ ഉള്പ്പെടുന്നു. വീഡിയോ റെക്കോര്ഡിങിനിടെ ഒന്നിലധികം സബ്ജക്ടുകളെ മാറി മാറി ഫോക്കസ് ചെയ്യാനും, ചലിച്ചുകൊണ്ടിരിക്കുന്ന സബ്ജക്ടില് വ്യക്തതയോടെ ഫോക്കസ് നിലനിര്ത്താനും സാധിക്കുന്ന പുതിയ സിനിമാറ്റിക് മോഡ് ഐഫോണ് 13 ക്യാമറയിലെ പുതുമ.5ജി സൗകര്യം,ഐഫോണ് മിനിയില് ഐഫോണ് 12 നേക്കാള് 1.5 മണിക്കൂര് അധികവും, ഐഫോണ് 13 ല് 2.5 മണിക്കൂര് അധികവും ഊര്ജ ക്ഷമത ആപ്പിള് ഉറപ്പുനല്കുന്നു.ഐഫോണ് 13 മിനിയ്ക്ക് 699 ഡോളറാണ് വില, ഐഫോണ് 13 ന് 799 ഡോളറും. 128 ജിബി, 256 ജിബി. 512 ജിബി സ്റ്റോരേജ് ഓപ്ഷനുകളിലാണ് ഫോണുകള് വിപണിയിലെത്തുക Tags